Resep: Mieliepap | Maroela Media
Foto: Maklike Maaltye uit Nina se kombuis
As iemand vir jou organiese mieliepap uit die Vrystaat kan bring, is dit nog beter. Glo my, dit maak 'n groot verskil.
500 ml organiese mieliemeel
15-20 ml botter
Verhit die water en sout in 'n swaarboompot tot kookpunt.
Gooi die meel in die middel van die water en roer dit met 'n lang vurk totdat dit groterige krummels vorm.
Sit die deksel op die pot en verlaag die hitte tot op die laagste stelling.
Kook die pap vir ongeveer 45-50 minute en roer elke 10 minute die krummels met 'n vurk los.
Pasop dat die pap nie brand nie. Sit voor met grofgemaalde swartpeper en plaasbotter.
250 ml organiese mieliemeel
15 ml botter om voor te sit
Meng die mieliemeel met 'n bietjie water om 'n slapperige mengsel te vorm en roer dit by die kookwater.
Meng goed. Sit die deksel op die pot en verlaag die hitte. Laat prut vir ongeveer 50 minute oor baie lae hitte en roer twee keer tydens die kookproses.
As jy die regte pot, die regte meel en die regte hitte het, vorm die pap 'n heerlike verrassingskorsie onder in die pot, wat hemels smaak saam met smeersels botter.
melk en suiker na smaak
30 ml botter en ekstra om voor te sit
Verhit 750 ml van die water saam met die sout in 'n swaarboompot en verhit tot kookpunt.
Meng die ander 250 ml water met die mieliemeel om 'n gladde mengsel te vorm en roer by die kokende water.
Laat dit vir 50 minute lank prut en roer twee keer tydens die kookproses. Haal van die plaat af en roer die botter deur. Sit voor met melk, suiker en nag 'n klontjle botter per porsie.
Resep: Pasta Alfredo met geroosterde knoffel
Krummelpap kan gewoonlik moeilik wees om reg te kry die eerste keer. Gebruik liewer die verhouding van 3 koppies meel met 2 koppies water dit sal makliker krummel. :-)
Nou maak jul mens net honger. En ek is so lief vir krummelpap.
Dankie Dawie jou ou doring ek kom van die plaas en het noot self gemaak nie en was maar altyd skaam om te vra
"Organiese mieliepap"? Van wanneer af smaak dit beter as ander mieliepap? Die lekkerste mieliepap hoef nie organies te wees nie, maar moet gemaak word van meel wat gemaal is sonder dat die kiem van die mieliepit verwyder word. Boere maal dikwels self meel deur 'n hamermeul op die plaas – daardie meel se kiem is in en smaak heerlik. Bêre dit in die vrieskas, so nie kan dit later galsterig raak.
Ek het as kind basies IN 'n rollermeule groot geword. Ons het ons hande onder die rollers gehou en die warm mieliemeel wat daaruit geval het opgevang en huistoe geneem….vir VARS mieliepap. In daardie jare is ongeveer 4% van die mieliepit se semeldop verwyder en die res van die mielie is net so gemaal. Daarom was daar klein swart stukkies in die mieliemeel want dit was die kiem van die pit. Die groot meulens het toe begin om die kern van die mieliepit uit te druk om van mieliekiem-olie 'n reeks peperduur produkte te maak, en al wat oorgebly het… Lees meer »